Diari Oficial de la Generalitat Valenciana


Sumari del DOGV 4651, del 16-12-2003 (2003/13383)

ACORD de 12 de desembre de 2003, del Consell de la Generalitat, constituït en junta general d'accionistes, amb el caràcter d'extraordinària i universal, de la mercantil Circuit del Motor i Promoció Esportiva, SA, societat unipersonal, pel qual es modifiquen els seus estatuts.
------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4651

Data del DOGV
:   16-12-2003

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2003/13058


Data del document
:   12-12-2003

Organisme emissor
:   Circuit del Motor i Promoció Esportiva, SA

Tipus de document
:   Acord

Descriptors 

:   * legislació
    * societat mercantil
    * reglament intern
    * empresa pública

ACORD de 12 de desembre de 2003, del Consell de la Generalitat, constituït en junta general d'accionistes, amb el caràcter d'extraordinària i universal, de la mercantil Circuit del Motor i Promoció Esportiva, SA, societat unipersonal, pel qual es modifiquen els seus estatuts. [2003/X13321]
  
El Consell de la Generalitat, en la reunió del dia 12 de desembre de 2003, va adoptar l'acord següent:
  
El text refós de la Llei de Societats Anònimes, aprovat pel Reial Decret Legislatiu 1.564/1989, de 22 de desembre, establix en l'article 144 que la modificació dels estatuts correspon acordar-la a la junta general d'accionistes.
  
La Generalitat és l'únic soci de la mercantil Circuit del Motor i Promoció Esportiva, SA, societat unipersonal, per això correspon al Consell de la Generalitat, constituït en junta general extraordinària i universal d'accionistes, l'adopció de l'acord de modificació dels estatuts de la societat.
  
Per tot això, el Consell de la Generalitat, reunit a València el dia 12 de desembre 2003, com a junta general d'accionistes, amb el caràcter d'extraordinària i universal, de la mercantil Circuit del Motor i Promoció Esportiva, SA, societat unipersonal, accepta els següents punts de l'orde del dia de la reunió:
  
1r. Modificació de l'article 10 dels estatuts socials, relatiu a l'estructura del Consell d'Administració.
  
2n. Autorització al president i al secretari del Consell d'Administració per a realitzar els actes necessaris per a l'execució dels acords, atorgant per a això, si és procedent, les corresponents escriptures públiques i instant la seua inscripció al Registre Mercantil.
  
3r. Autorització al secretari del Consell d'Administració de Circuit del Motor i Promoció Esportiva, SA, per a certificar el contingut de l'acta de la present junta general d'accionistes i els acords que s'hi ha pres.
  
Al tractar-se d'una societat unipersonal, es troba present el seu soci únic, la Generalitat.
  
Després de l'oportuna deliberació i no havent-hi intervencions de què se sol·licite constància, el Consell de la Generalitat, com a junta general d'accionistes, amb el caràcter d'extraordinària i universal, per unanimitat,
  
ACORDA
  
Primer
  
Donar nova redacció a l'article 10 dels estatuts socials, amb el següent text íntegrament substitutiu de l'anterior:
  
?Article 10. Estructura
  
1. Correspon al Consell d'Administració, òrgan que estarà integrat per un nombre de membres no inferior a tres i no superior a dotze nomenats per la junta general d'accionistes, la representació i administració de la societat. La junta general d'accionistes en nomenarà el president, al seu torn, entre els membres que integren el Consell d'Administració.
  
2. El Consell d'Administració elegirà entre els seus membres un o diversos vicepresidents. El president serà substituït en les seues funcions, en els casos de vacant, absència, malaltia o impediment legítim, per un dels vicepresidents. La dita substitució es realitzarà per l'orde establit en el moment del nomenament dels vicepresidents o, si no s'ha determinat, per orde d'antiguitat en el nomenament, o finalment, el de major edat. Els vicepresidents podran, així mateix, exercir les funcions que els delegue el president.
  
3. El Consell d'Administració elegirà un secretari i, si és procedent, un vicesecretari, que podran no ser consellers. En cas d'absència o malaltia, el secretari serà substituït pel vicesecretari.
  
4. El càrrec de conseller tindrà una duració de cinc anys. Passat el dit termini, els consellers podran ser reelegits per períodes d'igual duració màxima?.
  
Segon
  
Facultar expressament el president i el secretari del Consell d'Administració perquè, qualsevol d'ells, solidàriament i indistintament, comparega davant notari i eleve a públics, si és procedent, els anteriors acords, declarant-los executats i donant nova redacció a l'article 10 dels estatuts socials, realitzant les manifestacions que foren necessàries a tal fi. Es faculta així mateix per a atorgar escriptures de rectificació o esmena de l'elevació a públics dels acords socials, així com per a realitzar totes les gestions necessàries a fi de procedir-ne a la inscripció al Registre Mercantil.
  
Tercer
  
Autoritzar el secretari del Consell d'Administració per a certificar el contingut de l'acta de la present junta general d'accionistes, amb el caràcter d'extraordinària i universal, i dels acords que s'hi ha pres.
  
Estos acords es transcriuen literalment.
  
I, en no haver-s'hi debatut més assumptes que els ressenyats en l'ordre del dia, s'aprova per unanimitat l'acta corresponent a la present reunió de la junta general d'accionistes, amb caràcter d'extraordinària i universal, de la mercantil Circuit del Motor i Promoció Esportiva, SA.
  
València, 12 de desembre de 2003
  
El conseller secretari del Consell de la Generalitat,